Държавен вестник, бр. 80, 2000 г., стр. 27

Б Р О Й  80
Д Ъ Р Ж А В Е Н   В Е С Т Н И К
С Т Р .  27
Я д р о  “ Ф о р м и  н а  ф и з и ч е с к а  и
д в и г а т е л н а  а к т и в н о с т ”
3—4 години: детето играе подвижни игри; използва
адекватно топка и ринг по време на игра;
4—5 години: различава подвижна игра и двигателно
упражнение; изпълнява правила на подвижни и спорт-
ни игри; използва адекватно топка, въженце, пейка,
катерушка, шейна по време на игра и двигателни уп-
ражнения;
5—7 години: различава основните форми на физи-
ческа активност: подвижни игри, двигателни упражне-
ния, спортни игри, туризъм; описва и изпълнява прави-
ла на игри; използва адекватно пособия, необходими за
игра, упражнение и туризъм: топки, въженца, греда,
пейка, катерушка, гимнастическа стена, волейболна
мрежа, баскетболен кош, шейни.
57186
МИНИСТЕРСТВО
НА ПРАВОСЪДИЕТО
Наредба за изменение и допълнение на Наред-
ба № 17 от 1992 г. за условията и реда за осино-
вяване на лице, което е български гражданин,
от чужденец по чл. 136, ал. 1 от Семейния
кодекс (обн., ДВ, бр. 65 от 1992 г.; изм. и доп.,
бр. 94 от 1992 г.)
§ 1. Член 2 се изменя така:
“Чл. 2. (1) Съгласие за осиновяване може да
се даде само ако осиновяваното дете се отглеж-
да в обществено заведение и е на възраст над
една година, освен ако осиновителят е съпруг
на родителя—български гражданин или родни-
на по права линия без ограничение или по съ-
ребрена линия до трета степен на един от роди-
телите на осиновявания.
(2) Съгласие за осиновяване на дете, което
не се отглежда в обществено заведение или е на
възраст под една година, може да се даде по
изключение, когато осиновяването е в негов
изключителен интерес.
(3) В случаите по предходните алинеи, ако
отечественият закон на осиновителите призна-
ва решението на български съд за пълно осино-
вяване като решение за предосиновително нас-
таняване на дете с цел осиновяване или допуска
признаване на решението на българския съд в
срок, по-дълъг от 6 месеца, както и при осино-
вяване на дете на възраст над 6 години, съгла-
сие за осиновяване може да се даде само ако
осиновителите са живели в Република Бълга-
рия съвместно с детето не по-малко от 14 дни
преди подаване на молбата до министъра на
правосъдието.”
§ 2. В чл. 3, ал. 1 се създават т. 15 и 16:
“15. фотоснимка на детето в цял ръст;
16. документ за платена държавна такса съг-
ласно т. 62, буква “а” от Тарифа № 1 към Зако-
на за държавните такси за таксите, събирани
от съдилищата, прокуратурата, следствени
служби и от Министерството на правосъдието
(одобрена с ПМС № 167 от 1992 г., обн., ДВ,
бр. 71 от 1992 г.; доп., бр. 92 от 1992 г., бр. 32 от
1993 г.; изм., бр. 64 от 1993 г.; изм. и доп., бр. 45
от 1994 г.; доп., бр. 61 от 1994 г.; изм. и доп.,
бр. 15 от 1996 г.; изм., бр. 53 от 1996 г.; изм. и
доп., бр. 2 от 1997 г.; доп., бр. 28 от 1997 г.; изм.,
бр. 36 от 1997 г., бр. 20 от 1998 г.; попр., бр. 24
от 1998 г.; изм., бр. 95 от 1998 г.).”
§ 3. В чл. 5, ал. 1 се правят следните изменения:
1. В т. 3 думите “български семейства” се за-
менят със “семейства на български граждани”.
2. Създават се т. 4 и 5:
“4. удостоверение от управителя на общест-
веното заведение, че поне единият от осинови-
телите е установил личен контакт с осиновява-
ния (детето) и че му е предоставена наличната
информация за неговото здравословно състоя-
ние и произход; ако такъв контакт не е устано-
вен поради заболяване, финансови затруднения
или трудно осъществимо пътуване, кандидат-
осиновителите представят нотариално завере-
на декларация, че поемат риска за произхода и
бъдещото физическо и психическо здравослов-
но състояние и развитие на детето;
5. удостоверение от управителя на общест-
веното заведение в случаите по чл. 2, ал. 3.”
§ 4. Член 6 се отменя.
§ 5. В чл. 10 изречение второ се заличава.
§ 6. Член 11 се отменя.
§ 7. Създава се чл. 12:
“Чл. 12. (1) Чуждите граждани представят в
Министерството на правосъдието в едноседми-
чен срок от влизането му в сила заверен препис
от съдебното решение за допускане на осино-
вяването. Те представят и препис от акта за до-
пускане на осиновяването съобразно отечестве-
ния им закон, както и доклади за развитието на
детето през първите две години след осиновява-
нето му, изготвени от органа, наблюдаващ осино-
вяването съгласно местното законодателство.
(2) Копие от документите по ал. 1 се предс-
тавят и във ведомството по чл. 4, ал. 2.
(3) В случаите, когато след влизане в сила на
решението на българския съд за пълното оси-
новяване на детето не се стигне до окончателно
приключване на процедурата по осиновяване
според отечествения закон на осиновителите,
те незабавно информират за това посолството
на Република България в съответната държава
и предприемат всичко необходимо за своя смет-
ка за връщането на детето в общественото заве-
дение в България, от което е взето.”
§ 8. Наредбата е съгласувана с Министерст-
вото на здравеопазването, Министерството на
образованието и науката и Министерството на
труда и социалната политика.
Министър: Т. Симеонов
56611
НЕОФИЦИАЛЕН РАЗДЕЛ
Поправка. В Указ № 324 от 11 септември 2000 г. на президента на Република България (ДВ, бр. 77 от 2000 г.) се
прави следната поправка: името “Христо Василев Василев” да се чете “Христо Христов Василев”.